b'\n_START_ARTICLE_\nBrown Mountain (North Carolina)\n_START_PARAGRAPH_\nBrown Mountain er en lav bjergryg, ca. 2,4 km lang i Blue Ridge Mountains i det \xc3\xb8stlige USA. Bjergryggen ligger i Pisgah National Forest, n\xc3\xa6r byen Morganton p\xc3\xa5 gr\xc3\xa6nsen mellem Burke County og Caldwell County i North Carolina._NEWLINE_Bjergryggens st\xc3\xb8rste h\xc3\xb8jde er kun 696 m.o. h. P\xc3\xa5 bjergryggen findes en offroad rute og nogle vandrestier, men ellers er den ikke s\xc3\xa6rligt bem\xc3\xa6rkelsesv\xc3\xa6rdig hvis det ikke havde v\xc3\xa6ret for de mystiske lys, der af og til ses p\xc3\xa5 og over bjergryggen.\n_START_SECTION_\nMystiske lys\n_START_PARAGRAPH_\nI hvert fald siden 1913 har der v\xc3\xa6ret rapporteret om mystiske lys p\xc3\xa5 og ved Brown Mountain. United States Geological Survey har gennemf\xc3\xb8rt to unders\xc3\xb8gelser af lysene, og der har v\xc3\xa6ret foretaget mange andre unders\xc3\xb8gelser. Endnu har ingen givet en holdbar videnskabelig forklaring, selv om mange teorier har v\xc3\xa6ret fremsat.'